paragraph_text: Radnja serije odvija se iza kulisa izmišljenog humorističnog showa (također znanog i pod imenom "Studio 60 na Sunset Stripu" ili samo "Studio 60") na izmišljenoj televizijskoj mreži NBS (National Broadcasting System), a čiji je format sličan onome koji ima NBC-jev popularni show Saturday Night Live. Glavni likovi serije su izvršni producent Matt Albie (Matthew Perry) i Danny Tripp (Bradley Whitford). Matt je glavni pisac showa, a Danny ga režira.